กวาง โต้ซื้อปั๊มยอดติดตามไอจี ยันแม่ไม่ได้ตั้งใจแซะ ติช่า 
กวาง เดอะเฟซ โต้เปล่าซื้อยอดฟอลโลว์ในอินสตาแกรม เผย ได้มาเพราะคนติดตามกระแสจากรายการ ปัดแม่ไม่ได้ตั้งใจเม้นไอจีแขวะติช่า แต่คนตีความผิดเอง เผยแม่รู้สึกเสียใจกับเรื่องที่เกิดขึ้น จนไม่กล้าเล่นไอจี รับกำลังดูใจกับนักแสดงหนุ่ม โน้ต นที พิทักษ์,กวาง วรรณปิยะ ออมสินนพกุล โดนสกัดดาวรุ่งซะแล้ว เพราะจู่ๆ ก็เจอเพจแอนตี้จับผิดว่ามียอดฟอลโลว์ในไอจีสูงกว่านักแสดงดังๆ บางคนซะอีก และยังโดนกระแสแฟนคลับโวยว่า คุณแม่ของนักแสดงสาวอวยลูกจนเกินงาม ซึ่งงานนี้สาวกวางได้เปิดใจในงานบวงสรวงละครเรื่อง เมียหลวง ของค่าย ดีวันทีวี ว่า,มีเพจแอนตี้ว่ากวางซื้อยอดฟอลโลว์ในไอจี? (หัวเราะ) กวางว่ามันเป็นเรื่องที่ขำมาก ใครจะไปซื้อ ซึ่งกวางปล่อยผ่านดีกว่าค่ะ มันเป็นเรื่องที่ไม่น่าเอามาคิด มีใครมาซื้อให้รึเปล่า เพราะยอดฟอลโลว์สูงมาก? ในรายการเดอะเฟซ กระแสแรงมาก ดีมาก กวางไม่ทราบว่ามันต้องซื้อกันอย่างไร ต้องใช้อะไร ไอดีหรือพาสเวิร์ด กวางไม่ทราบจริงๆ ค่ะ ยอดฟอลโลว์ของกวางเยอะกว่าดาราดังๆ บางคนอีก? กระแสเดอะเฟซดังนะคะ กระแสมันแรงจริงๆ มีคนเข้าไปเช็กบอกว่ามันเป็นไอจีเปล่าๆ ไอจีฝรั่ง? โดยส่วนตัวกวาง ชอบใส่แฮชแท็ก บางทีอาจจะฟอลโลว์ตามที่กวางแท็กก็ได้ ยอดไอจีพุ่งตั้งแต่เข้ารายการเดอะเฟซ? ใช่พี่ กวางยังตกใจเลย มียอดฟอลโลว์แค่ 7-8 พัน พอรายการออนแอร์ไป 2 อาทิตย์ ยอดมาที่ 2 แสน สังเกตแล้วอย่างทุกวันนี้คนจะตามประมาณวันละ 2 หมื่น คนเปรียบเทียบกับเพื่อนว่าทำไมได้เยอะกว่าคนอื่น? ไม่อยากให้เปรียบเทียบ เพราะมันจะมีข้อแตกต่าง อย่าเปรียบเทียบเลยค่ะ คนจ้องจับผิดกวาง? ก็ไม่อยากให้จับผิดค่ะ เราอยู่ตรงนี้ เวลามันเป็นข้อพิสูจน์ หนูมาเพราะกระแส ก็อยากจะให้รอดูไปนานๆ ดีกว่า ยืนยันว่าไม่ได้ซื้อแน่นอน? ยืนยันค่ะ (ยิ้ม), เรื่องคุณแม่แขวะคนอื่นในไอจี อวยกวางมากเกินไป? ตอนนี้คุณแม่สบายดีค่ะ (ยิ้ม) คุณแม่ก็น่ารักค่ะ แม่ทุกคนรักลูกแต่มีวิธีสอนลูกไม่เหมือนกัน คุณแม่หนูเค้าจะมีหลายมุม อย่างถ้าอัพลงโซเชียลก็จะเป็นแบบนี้ค่ะ คุณแม่ทราบเรื่องนี้รึยัง? ทราบแล้วค่ะ ก็มีนอยด์บ้าง แต่ว่าตอนนี้ก็โอเคแล้ว คุณแม่จะกลับมาเล่นไอจีมั้ย? ตอนนี้เล่นแต่เฟซบุ๊กแล้วค่ะ คุณแม่จะติดโซเชียล มีเฟซบุ๊ก 3 ไอจี 2 แต่ไอจีไม่ได้โดนแฮกนะคะ แต่ปิดไปอันนึงเลยดีกว่าจะได้ไม่มีปัญหา เหลืออันนึงเป็นไอจีของที่ร้าน,หัวใจตอนนี้เป็นไง? ก็ยังอยู่ด้วยกัน เอ้ย หนูพูดผิด หนูเบลอ หนูหนาว ก็ยังคบๆ กันอยู่ค่ะ ความรักก็เรื่อยๆ ตอนนี้ เค้าดูให้กำลังใจกวางบ่อยๆ ลงรูปในไอจี? ใช่ค่ะ ก็น่ารักดีค่ะ ก็คบกันไม่ได้หวือหวา เรียกว่าแฟนได้มั้ย? ก็คบกันค่ะ กี่ปีแล้ว? ประมาณ 2-3 ปี ไม่กลัวกระแสตก? ก็เป็นความจริงค่ะ ไม่จำเป็นจะต้องมีเรื่องปิดบัง เค้ามีกังวลมั้ยว่าเราดังแล้วจะได้เจอคนเยอะๆ? ไม่นะคะ อย่างกวางก็เคยชิมลางในวงการบันเทิงมาสักพัก ก็ไม่มีปัญหา ถ้าเรามั่นคงซะอย่าง เจอกันได้อย่างไร? ก็เป็นรุ่นพี่ที่ขอนแก่นค่ะ ก็คบกัน น่ารัก ใสๆ อย่างตัวกวางโฟกัสเรื่องละครมากกว่า หนุ่มๆ เสียใจกันเป็นแถว? ไม่ทราบเหมือนกันนะคะ เราก็ไม่รู้ว่าอนาคตจะเป็นอย่างไร เปิดตัวว่ามีแฟน แฟนคลับว่าไง? แฟนคลับกวางน่ารัก เค้าก็ยินดีด้วยนะคะ มีความรักก็เป็นสิ่งที่ดี ควรสนับสนุน
กวาง เดอะเฟซ โต้เปล่าซื้อยอดฟอลโลว์ในอินสตาแกรม เผย ได้มาเพราะคนติดตามกระแสจากรายการ ปัดแม่ไม่ได้ตั้งใจเม้นไอจีอวยลูก ตอนนี้แม่เสียใจจนไม่กล้าเล่นไอจี รับกำลังดูใจกับนักแสดงหนุ่มโน้ต นที
กวาง วรรณปิยะ ออมสินนพกุล,กวาง เดอะเฟซ,กวาง ซื้อยอดไอจี,กวางซื้อยอดฟอลโลว์,กวางเปิดตัวแฟน,กวางคบโน้ต,โน้ต นที แฟนกวาง,โน้ต นที พิทักษ์,ข่าว,บันเทิง,ไทยรัฐออนไลน์